Localización do parque na provincia de Santa Cruz na Arxentina.
O **Parque Nacional Los Glaciares** é unha área protexida federal na Provincia de Santa Cruz, na Arxentina. O parque ocupa unha superficie de 7.269´27 km², polo que é o parque nacional máis grande do país. Fundado o 11 de maio de 1937, alberga unha mostra representativa do bosque subpolar de Magallanes e da biodiversidade do deserto da Patagonia occidental en bo estado de conservación. En 1981, declarárono Patrimonio da Humanidade pola UNESCO.

O nome do parque fai referencia ao campo de xeo xigante dos Andes, o máis grande fóra da Antártida, Groenlandia e Islandia, que alimenta 47 grandes glaciares, dos que 13 desembocan cara ao océano Pacífico. Noutras partes do mundo, os glaciares comezan a unha altura de polo menos 2500 m. sobre o nivel medio do mar, pero debido ao tamaño do campo de xeo, estes glaciares comezan en só 1500 m. deslizandose cara a abaixo ata 200 m.. Los Glaciares limita co Parque Nacional Torres del Paine ao sur en territorio Chileno.

Xeografía
---------

Representación da paisaxe relacionada co mapa da zona do glaciar Perito Moreno.
Os Glaciares, dos cales o 30% está cuberto de xeo, pódese dividir en dúas partes, cada unha delas correspondente a un dos dous grandes lagos alongados que contén parcialmente o parque. O lago Argentino, 1466 km² e o máis grande da Arxentina, está no sur, mentres que o Lago Viedma, 1100 km², está no norte. Ambos lagos alimentan o Río Santa Cruz que baixa ata a parte baixa de Porto Santa Cruz no Atlántico. Entre as dúas metades hai unha zona non turística e sen lagos chamada *Zona Centro*.

A metade norte está formada por parte do Lago Viedma, o Glaciar Viedma e algúns glaciares menores, e unha serie de montañas moi populares entre os afeccionados á escalada e ao sendeirismo, incluíndo o Monte Fitz Roy e Cerro Torre.

A parte sur ten, así como unha serie doutros máis pequenos, os principais glaciares que desembocan no lago Argentino: Glaciar Perito Moreno, Glaciar Upsala e Glaciar Spegazzini. Os barcos de excursión típicos viaxan entre os icebergs para visitar a Baía de Onelli, e os inaccesibles Spegazzini e Upsala. O Perito Moreno é accesible por terra.

Clima
-----

O parque ten un clima temperado fresco e húmido. As temperaturas medias oscilan entre 0,6 °C no inverno a 13,4 °C no verán aínda que en altitudes máis altas, a temperatura media anual pode roldar os -3 °C. O parque recibe unhas precipitacións medias anuais de 500 mm. no oeste e de 900 mm. no leste que se distribúen uniformemente ao longo do ano.< ref name=PNLGbio /> As nevadas son comúns durante os meses máis fríos.

Ecoloxía
--------

As montañas reteñen a maior parte da humidade do océano Pacífico, deixando pasar só a friaxe do xeo (media anual de 7´5 °C e creando a árida estepa patagónica no lado arxentino do cordal. Esta área é o hábitat do ñandu, guanaco, puma e  Raposo gris de América do Sur, este último sufriu a invasión da industria gandeira e están en perigo de extinción. O guanaco, aínda que non está en perigo de extinción, tivo un descenso dramático da poboación histórica debido ao pastoreo a grande escala do gando en gran parte da Patagonia.[] Hai máis de 100 especies de aves na zona (cóndors, aguias e outros). Entre o xeo e a estepa patagónica hai unha zona fértil de bosques subpolares de Magallanes compostos principalmente por lengas e guindos, pero tamén ñires. Dentro destas zonas máis hospitalarias tamén viven cervos huemul e patos dos torrentes.

Problemas
---------

O Parque Nacional Los Glaciares enfróntase a moitos problemas relacionados co turismo, o sobrepastoreo, os incendios forestais e moito máis. Hai zonas do parque onde o sobrepastoreo é un problema e contén moitas especies exóticas/invasoras e asilvestradas como gando vacún, lebres europeas e certos tipos de troitas. Os incendios forestais tiveron un forte impacto no lugar e tamén degradaron e destruíron partes do mesmo.

Uso humano
----------

Los Glaciares é unha gran atracción para os turistas internacionais. Os puntos de partida dos percorridos son a cidade de El Calafate, á beira do lago Argentino pero fóra do parque, onde a administración do parque ten a súa sede, e El Chaltén aldea na parte norte do parque, ao pé do Fitz Roy. Outros puntos turísticos do parque inclúen Lago del Desierto e Lago Roca.

Tamén se utilizou como un dos lugares de rodaxe de "Return of the Ice", o segundo episodio da serie documental de ciencia especulativa *The Future is Wild*.

Notas
-----

1. 1 2  "Parque Nacional Los Glaciares". UNESCO World Heritage Centre.
2. 1 2 3 4  "Welcome ao Parque Nacional Los Glaciares". *www.losglaciares.com*.
3. 1 2 3  "Parque Nacional Los Glaciares" (en castelán). Administración de Parques Nacionales. Arquivado dende o orixinal o 20 de febreiro de 2016. Consultado o 14 de agosto de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Parque Nacional Los Glaciares Modificar a ligazón no Wikidata*** |

### Bibliografía

* Kearney, Alan (1993). *Mountaineering in Patagonia*. Seattle, WA: Cloudcap.

### Outros artigos

* Patrimonio da Humanidade na Arxentina

### Ligazóns externas

* Páxina oficial

* Mapa do parque

* WCMC World Heritage (Inglés)
* Encyclopædia Britannica, Los Glaciares National Park (English)
* Fauna(Español)
* Paisaje Natural (Español)
* Panoramic Virtual Tour of Onelli Glacier & Lake (Inglés)

| * v
* c
* e
Patrimonio da Humanidade na Arxentina |
| --- |
|  | Parque Nacional Los Glaciares (1981)  ·  Misións xesuíticas guaranís1 (1984)  ·  Parque nacional Iguazú (1984)  ·  Cueva de las Manos, Río Pinturas (1999)  ·  Península Valdés (1999)  ·  Ischigualasto / Parque Nacional Talampaya (2000)  ·  Manzana e Estancias xesuíticas de Córdoba (2000)  ·  Quebrada de Humahuaca (2003)  ·  Qhapaq Ñan, sistema vial andino2 (2014)  ·  Obra arquitectónica de Le Corbusier3 (2016)  ·  Parque Nacional Los Alerces (2017)

1 Compartido co Brasil
2 Compartido con Bolivia, Chile, Colombia, Ecuador e o Perú
3 Compartido con Bélxica, Francia, Alemaña, Suíza, a India e o Xapón |  |
| Patrimonio da Humanidade  ·  Lista do Patrimonio da Humanidade en Perigo |

|  |  |
| --- | --- |
| Control de autoridades | 
* Wd: Q215992
* WorldCat
* VIAF: 241889816
* BNA: 000030413
* BRE: 2158666
* EBID: ID
* GeoNames: 3846146
* GND: 4804988-8
* LCCN: sh85098291
* OSM: 3642560
* TGN: 1101679
* WDPA: 6
* WHC: 145

 |